<classify> WABUNGE wa Tanzania wanaounda Umoja wa Wabunge wa Kupambana na Malaria na Magonjwa ya Ukanda wa Joto yasiyopewa kipaumbele TAPAMA NTD, wamepata neema ya ujio wa wabunge wenzao kutoka Uingereza na Ujerumani walio katika mapambano ya magonjwa ya aina hiyo. Wabunge hao kutoka Ulaya wapo nchini kwa mwaliko wa uongozi wa TAPAMA na leo wanatarajiwa kufika bungeni mjini Dodoma. Wakiwa Bungeni, watakutana na Spika wa Bunge, Job Ndugai, Waziri wa Afya, Maendeleo ya Jamii, Jinsia, Wazee na Watoto, Ummy Mwalimu na watendaji wengine. Kwa mujibu wa Katibu wa TAPAMA, Dk Raphael Chegeni lengo la ziara ya wabunge hao wa Uingereza na Ujerumani ni kutembelea na kukutana na wenzao wa Tapama ili kupata fursa ya kujadili njia za kushirikiana na kuweka mikakati ya pamoja ya kuisadia Tanzania kutokomeza malaria ifikapo mwaka 2030. Lengo ni kupambana pia na magonjwa ya Ukanda wa Joto yasiyopewa kipaumbelele. Baada ya kutua, wabunge hao walitembelea mkoa wa Kilimanjaro na kuzungumza na Mkuu wa Mkoa huo, Anna Mghwirra kuhusu miradi mbalim- bali yenye lengo la kutokomeza malaria. Mghwira aliwashukuru wabunge wa Tanzania, Uingereza na Ujerumani kwa juhudi zao kubwa wanazozifanya kutokomeza ugonjwa wa malaria na magonjwa mengine yasiyopewa kipaumbele. Wageni hao walitembelea Kituo cha Afya Karume wilayani Rombo ambako walishuhudia wananchi wakipatiwa huduma za tiba ya macho kutokana na ugonjwa wa vikope. Wagonjwa 30 walitarajiwa kufanyiwa operesheni ya mach Mkurugenzi Mtendaji wa TAPAMA, Dk Hermengild Mayunga alisema ziara hiyo pia itatoa nafasi kwa wabunge hao kujifunza na kujionea changamoto za Tanzania Kutokomeza malaria na magonjwa yasiyopewa kipaumbele. Hii itasaidia kuongeza ufahamu kwa Bunge la Uingereza waweze kuishauri Serikali yao kwa kupitia Shirika lao la Maendeleo DFID kuongeza usaidizi wa rasilimali na ushirikiano katika mipango ya kupambana na malaria kwa Serikali ya Tanzania kupitia Wizara ya Afya na taasisi zake za kupambana na malaria na magonjwa yasiyopewa kipaumbele, alisema.  <topic>: KITAIFA 